राज्य के सामाजिक न्याय एवं अधिकारिता मंत्री अरूण चतुर्वेदी ने इस मौके पर कहा कि अनुसंधान और कानून एवं शांति व्यवस्था संधारण दो अलग-अलग चीजें हैं. इन्हें समझते हुए पुलिस की कार्यप्रणाली पर भी चिंतन किए जाने की जरूरत है. उन्होंने बदली परिस्थितियों में आपराधिक चुनौतियों से निपटने के लिए पुलिस को सशक्त किए जाने के लिए प्रशिक्षण में रचनात्मक बदलाव किए जाने पर जोर दिया. उन्होंने गृहमंत्री श्री राजनाथ सिंह द्वारा नकल विरोधी कानून लाए जाने और कृषि मंत्री रहते किसानों को क्रेडिट कार्ड दिए जाने की योजना की सराहना भी की.